AB „Panevėžio energija“ kreipėsi į LŠTA su prašymu suorganizuoti atskirą konsultacinį seminarą asociacijos nariams **dėl 2019-06-06 d. priimto** [**LR specialiųjų žemės naudojimo sąlygų įstatymo Nr. XIII-2166**](https://e-seimas.lrs.lt/portal/legalAct/lt/TAD/46c841f290cf11e98a8298567570d639?positionInSearchResults=0&searchModelUUID=a92d4814-429e-41f9-9303-361b67c88d6d) **(toliau – Įstatymas) taikymo konkrečiai šilumos tinklų apsaugos zonose**. Priminsime, jog naujos redakcijos įstatymas įsigalios nuo 2020-01-01 d. Nustatytas **pereinamasis laikotarpis** nuo 2020-01-01 iki 2023-01-01, kad įrašyti į nekilnojamojo turto registrą teritorijas, kuriose taikomos spec. sąlygos (Įstatymo 6-13 str.).

Maloniai prašome informuoti, ar toks seminaras Jūsų įmonės darbuotojams būtų aktualus? Jeigu taip, peržvelkite ir papildykite žemiau esantį klausimų, į kuriuos turėtų būti atsakyta/pakomentuota seminaro metu, sąrašą. Asociacija atsižvelgdama į daugumos narių nuomonę bei klausimų turinį ieškos tinkamų lektorių. Prieš keletą metų LŠTA aktyviai bendravo su advokatų kontoros „Sorainen“ teisininkais dėl SŽNS įstatymo taikymo nuostatų.

**Probleminiai klausimai
(įtraukti AB „Panevėžio energija ir UAB „Litesko“ klausimai):**

1. Nuo ko pradėti? Kokie turėtų būti žingsniai?

2. Šią dieną sklypuose, kuriuos kerta šilumos tinklai, nėra nustatytos **teritorijos,** kurioms taikomos specialiosios žemės naudojimo sąlygos. Kas jas turi nustatyti ir kokiu būdu?

3. Įstatymo 8 – 9 straipsnyje teigiama, kad turi būti nustatyti teritorijų **erdviniai** duomenys, bet šią dieną ne visi esami šilumos tinklai yra skaitmeninėje formoje, didelė dalis dar yra įregistruoti su popieriniais planšetais.

Tikriausia reikia pirkti esamų šilumos tinklų skaitmeninės medžiagos suformavimą. O tik po to sklypuose nustatyti teritorijas, kurioms taikomos specialiosios žemės naudojimo sąlygos.

4. Kaip su tais šilumos tinklais kurie pastatyti iki 1992-05-11? Kas nustatys teritorijas, kurioms taikomos specialiosios žemės naudojimo sąlygos? Jeigu NTR išraše yra numatytos specialiosios žemės ir miško naudojimo sąlygos, gal teritorija bus nustatoma automatiškai, pagal tuos duomenis?

5. Kaip gauti iš žemės sklypų savininkų sutikimus? Ką daryti jei žemės sklypų savininkai nesutinka, priešingai jie prašo išsikelti šilumos tiekimo tinklus.

6. Kas duos sutikimus nesuformuotiems žemės sklypams? NŽT? Ir jiems bus mokamos kompensacijos?

7. Kas teiks prašymus NTR įregistruoti tas teritorijas?

8. Kokia kompensacijų mokėjimo tvarka?

9. Įstatyme nustatytos perdavimo tinklų apsaugos zonos ir draudimai jose. Kas leidžiama apsaugos zonose numatyta taisyklėse. Neaišku kaip su servitutais?  Ar jie privalomi? O gal mums tik servitutų ir reikia?

10. Neaišku dėl šilumos kainos, kaip kompensacijų mokėjimas įtakos šilumos kainą?

11. Kaip perregistruoti sąlygas jei atliekama tinklo rekonstrukcija ir keičiasi trasuotė ?

12. kaip būtų galima sutvarkyti servitutus teritorijų planavimo dokumentais (rengiant naujus detalius planus, žemės valdos projektus ir pan.)?

13 Kokią įtaką turi įrašai detaliajame plane "įregistruoti servitutą", ar jeigu detaliajame plane nurodyta servituto zona (ankščiau išduodami planavimo sąlygas tokius reikalavimus įrašydavome)?

14. būtų įdomu suprasti apie visas įmanomas priemones kaip užregistruoti servitutus (sutartimis, teritorijų planavimo dokumentais ar kt.), ypač tokius būdus kur tai būtų galima padaryti be kompensacijų

15. Dėl sutikimų tiesti tinklus per sklypus (be servituto sutikimo). Ar turint tik sutikimą, sąlygos dėl tinklų apsaugos galioja ar ne (nekalbant apie priėjimą aptarnavimui ar rekonstravimui)?